Taggrayt Ɣer taggara n yixef-a, nexdem tasleḍt tamawalant n wugulen yaɛnan irmad n tutlayt, ama d amawal, tajerrumt, taseftit d tirawalt, xedmen inelmaden n uswir alemmas wis ukkuẓ. Sin akkin nessaɣta-ten, nessegza-ten-id, nessuffeɣ-d igemmaḍ-nsen. Deg igemmaḍ-a nufa-d belli annaw n wugulen yugten ɣer inelmaden n uswir alemmas wis ukkuẓ d tirawalt akked tjerrumt, sin akin ɣer umawal d tseftit. Nexdem tasleḍt i usastan yerzan iselmaden, nefka-d tamawt ɣef tririyin-nsen, ɣer taggara nefka-d axfawal i usastan n yiselmaden.